钦定古今图书集成/理学汇编/学行典/第229卷 > 《题青绥孝子诗》赵孟𫖯
## 钦定古今图书集成/理学汇编/学行典/第229卷 > 《题青绥孝子诗》赵孟𫖯

“南城青绥孝子家，至今门户生光华。百年往事已陈
迹，路旁过者恒咨嗟。国初归马三阳日，骨肉人闲有
相识。黄氏之子真可怜，不见慈亲眼流血。誓将筋力
穷寰区，东从扶桑抵月窟，寸心莫移利断金。沧溟不
深此恨深，皇天鉴汝精诚苦。汝水之旁见其母，髫年
失母今白头，历涉艰难几寒暑。陶然窃负归故乡，山”
川草木增辉光。金榜旌标自天降，翰林纪传垂不忘。
群公作歌粲奎壁，牛腰卷轴今犹藏。安得南陔周雅
章，为君放歌歌慨慷。